ประกาศคณะกรรมการพิจารณาการทุ่มตลาดและการอุดหนุนเรื่อง ให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากสาธารณรัฐประชาชนจีน ต่อไปพ.ศ. ๒๕๖๑[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากสาธารณรัฐประชาชนจีน พ.ศ. ๒๕๕๖ ลงวันที่ ๙ ธันวาคม พ.ศ.๒๕๕๖ กำหนดให้เรียกเก็บอากรตอบโต้การทุ่มตลาดในการนำเข้าสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ภายใต้พิกัดอัตราศุลกากรประเภทย่อย ปี ๒๕๕๕ ได้แก่๗๒๑๙.๓๒.๐๐.๐๓๒ ๗๒๑๙.๓๒.๐๐.๐๓๗ ๗๒๑๙.๓๒.๐๐.๐๕๑ ๗๒๑๙.๓๒.๐๐.๐๕๔ ๗๒๑๙.๓๓.๐๐.๐๓๒ ๗๒๑๙.๓๓.๐๐.๐๓๓ ๗๒๑๙.๓๓.๐๐.๐๓๗ ๗๒๑๙.๓๓.๐๐.๐๕๑ ๗๒๑๙.๓๓.๐๐.๐๕๒ ๗๒๑๙.๓๓.๐๐.๐๕๔ ๗๒๑๙.๓๓.๐๐.๐๕๕ ๗๒๑๙.๓๔.๐๐.๐๓๒ ๗๒๑๙.๓๔.๐๐.๐๓๓ ๗๒๑๙.๓๔.๐๐.๐๓๗ ๗๒๑๙.๓๔.๐๐.๐๓๘ ๗๒๑๙.๓๔.๐๐.๐๕๑ ๗๒๑๙.๓๔.๐๐.๐๕๒ ๗๒๑๙.๓๔.๐๐.๐๕๔ ๗๒๑๙.๓๔.๐๐.๐๕๕ ๗๒๑๙.๓๕.๐๐.๐๓๒ ๗๒๑๙.๓๕.๐๐.๐๓๓ ๗๒๑๙.๓๕.๐๐.๐๓๗ ๗๒๑๙.๓๕.๐๐.๐๓๘ ๗๒๑๙.๓๕.๐๐.๐๕๑ ๗๒๑๙.๓๕.๐๐.๐๕๒ ๗๒๑๙.๓๕.๐๐.๐๕๔ ๗๒๑๙.๓๕.๐๐.๐๕๕ ๗๒๒๐.๒๐.๑๐.๐๓๒ ๗๒๒๐.๒๐.๑๐.๐๓๓ ๗๒๒๐.๒๐.๑๐.๐๓๗ ๗๒๒๐.๒๐.๑๐.๐๕๑ ๗๒๒๐.๒๐.๑๐.๐๕๒ ๗๒๒๐.๒๐.๑๐.๐๕๔ ๗๒๒๐.๒๐.๑๐.๐๕๕ ๗๒๒๐.๒๐.๙๐.๐๓๒ ๗๒๒๐.๒๐.๙๐.๐๓๓ ๗๒๒๐.๒๐.๙๐.๐๓๗ ๗๒๒๐.๒๐.๙๐.๐๕๑ ๗๒๒๐.๒๐.๙๐.๐๕๒ ๗๒๒๐.๒๐.๙๐.๐๕๔ ๗๒๒๐.๒๐.๙๐.๐๕๕ ที่มีแหล่งกำเนิดจากสาธารณรัฐประชาชนจีน ในอัตราร้อยละ ๐ ถึงร้อยละ ๓๓.๓๒ ของราคา ซี ไอ เอฟ เป็นระยะเวลา ๕ ปี ตั้งแต่วันที่๑๐ ธันวาคม พ.ศ. ๒๕๕๖ เป็นต้นไป นั้นเนื่องจากบริษัทโพสโค - ไทยน๊อคซ์ จำกัด (มหาชน) ซึ่งเป็นอุตสาหกรรมภายในผู้ผลิตสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบได้ยื่นคำขอให้พิจารณาทบทวนเพื่อเรียกเก็บอากรตอบโต้การทุ่มตลาดสินค้าดังกล่าวซึ่งได้มีการแก้ไขพิกัดอัตราศุลกากรใหม่ในปี ๒๕๖๐ ตามพระราชกำหนดพิกัดอัตราศุลกากร(ฉบับที่ ๖) พ.ศ. ๒๕๕๙ ได้แก่ ๗๒๑๙.๓๒.๐๐.๐๓๐ ๗๒๑๙.๓๒.๐๐.๐๔๐ ๗๒๑๙.๓๓.๐๐.๐๓๐ ๗๒๑๙.๓๓.๐๐.๐๔๐ ๗๒๑๙.๓๔.๐๐.๐๓๐ ๗๒๑๙.๓๔.๐๐.๐๔๐ ๗๒๑๙.๓๕.๐๐.๐๓๐ ๗๒๑๙.๓๕.๐๐.๐๔๐ ๗๒๒๐.๒๐.๑๐.๐๓๐ ๗๒๒๐.๒๐.๑๐.๐๔๐ ๗๒๒๐.๒๐.๙๐.๐๓๐ ๗๒๒๐.๒๐.๙๐.๐๔๐ ที่มีแหล่งกำนิดจากสาธารณรัฐประชาชนจีน ต่อไปอีก ตามมาตรา ๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ ซึ่งคณะกรรมการพิจารณาการทุ่มตลาดและการอุดหนุนได้พิจารณาคำขอในการประชุมครั้งที่ ๗/๒๕๖๑ เมื่อวันที่ ๒๑ พฤศจิกายน พ.ศ. ๒๕๖๑ โดยวินิจฉัยว่าคำขอดังกล่าวมีมูลและหลักฐานเพียงพอเชื่อได้ว่าหากยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีก จึงมีมติให้กรมการค้าต่างประเทศเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ ที่มีแหล่งกำเนิดจากสาธารณรัฐประชาชนจีนตามมาตรา๕๗ และในระหว่างการพิจารณาการทบทวนให้เรียกเก็บอากรตอบโต้การทุ่มตลาดสินค้าดังกล่าวต่อไปในอัตราเดิมเป็นระยะเวลาไม่เกิน ๑ ปีอาศัยอำนาจตามความในมาตรา๕๗ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่อง ให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากสาธารณรัฐประชาชนจีน ต่อไป พ.ศ. ๒๕๖๑ข้อ ๒ ประกาศนี้ให้ใช้บังคับตั้งแต่วันที่๑๐ ธันวาคม พ.ศ. ๒๕๖๑ เป็นต้นไป เป็นระยะเวลา๑ ปีข้อ ๓ ในระหว่างการพิจารณาการทบทวนให้เรียกเก็บอากรตอบโต้การทุ่มตลาดจากการนำเข้าสินค้าสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ภายใต้พิกัดอัตราศุลกากรประเภทย่อยปี ๒๕๖๐ ตามที่กำหนดในบัญชีท้ายประกาศนี้ที่มีแหล่งกำเนิดจากสาธารณรัฐประชาชนจีน ในอัตราดังต่อไปนี้(๑) ร้อยละ ๘.๕๐ ของราคา ซี ไอ เอฟ สำหรับสินค้าที่ผลิตหรือส่งออกจากบริษัทNingbo Baoxin Stainless Steel จำกัด(๒) ร้อยละ ๓๓.๓๒ ของราคา ซี ไอ เอฟ สำหรับสินค้าที่ผลิตหรือส่งออกจากผู้ผลิตรายอื่นให้ยกเว้นการเรียกเก็บอากรตอบโต้การทุ่มตลาดจากผู้ผลิตหรือผู้ส่งออกดังต่อไปนี้(๑) บริษัท Shanxi Taigang Stainless Steel จำกัด(๒) บริษัท Tianjin TISCO & TPCO Stainless Steel จำกัด(๓) บริษัท Guangdong Taigang Stainless Steel Processing and Distribution จำกัด(๔) บริษัท Shanxi Taigang Stainless Steel Precision Strip จำกัดข้อ ๔ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ ภายใต้พิกัดอัตราศุลกากรประเภทย่อยตามที่กำหนดในบัญชีท้ายประกาศนี้ที่มีแหล่งกำเนิดจากสาธารณรัฐประชาชนจีนในอัตราร้อยละ ๐ ของราคา ซี ไอ เอฟ ในกรณีดังนี้(๑) กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒) กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยการส่งเสริมการลงทุน(๓) กรณีที่ผู้นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรการเรียกเก็บอากรตอบโต้การทุ่มตลาดในอัตราร้อยละ๐ ของราคา ซี ไอ เอฟ ดังกล่าวต้องปฏิบัติให้เป็นไปตามหลักเกณฑ์ วิธีการ และเงื่อนไขในการยกเว้นอากรขาเข้าเพื่อการส่งออกตามที่กฎหมายว่าด้วยการนั้นกำหนดแล้วแต่กรณีประกาศ ณ วันที่ ๓๐ พฤศจิกายน พ.ศ. ๒๕๖๑สนธิรัตน์ สนธิจิรวงศ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. บัญชีท้ายประกาศคณะกรรมการพิจารณาการทุ่มตลาดและการอุดหนุนเรื่อง ให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกําเนิดจากสาธารณรัฐประชาชนจีน ต่อไป พ.ศ. ๒๕๖๑(ดูข้อมูลจากภาพกฎหมาย)พิมพ์มาดา/ธนบดี/จัดทำ๘ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๑๒ ง/หน้า ๒๓/๖ ธันวาคม ๒๕๖๑